
Šakių rajono savivaldybės administracijos 

 RAJONO SAVIVALDYBĖS ADMINISTRACIJOS BENDROJO SKYRIAUS ŪKVEDŽIO PAREIGYBĖS APRAŠYMAS


I. BENDROJI DALIS
[bookmark: _GoBack]	
	1. Bendrojo skyriaus ūkvedžio pareigybė reikalinga ūkinio materialinio aptarnavimo atlikimui rajono savivaldybės administracijoje. Ūkvedį priima į darbą ir atleidžia iš jo savivaldybės administracijos direktorius.
	2. Bendrojo skyriaus ūkvedys yra darbuotojas, dirbantis pagal darbo sutartį, pavaldus skyriaus vedėjui.
	3. Darbuotojas, einantis šias pareigas, turi atitikti šiuos reikalavimus:
	3.1. turi turėti aukštąjį neuniversitetinį arba jam prilygintą išsilavinimą;
	3.2. mokėti kaupti, sisteminti, valdyti, apibendrinti informaciją ir rengti išvadas;
	3.3. būti susipažinusiam su Lietuvos Respublikos įstatymais, Vyriausybės nutarimais ir kitais norminiais aktais;
   3.4. savarankiškai planuoti, organizuoti savo veiklą;
	3.5. turėti kompiuterinio raštingumo įgūdžius;
   3.6. darbe vadovautis Lietuvos Respublikos įstatymais, savivaldybės tarybos sprendimais, mero potvarkiais, administracijos direktoriaus įsakymais ir šiuo pareigybės aprašymu;
   3.7. turėti vairuotojo pažymėjimą (B kategorija).
		 
II. DARBUOTOJO, EINANČIO ŠIAS PAREIGAS, FUNKCIJOS

		4. Aprūpina savivaldybės administracijos valstybės tarnautojus, darbuotojus, dirbančius pagal darbo sutartis, raštvedybai tvarkyti reikalingomis medžiagomis ir priemonėmis.
                     5. Prižiūri, kad virš savivaldybės pagrindinio administracinio pastato kabėtų tvarkinga valstybės vėliava, rūpinasi kitų vėliavų iškėlimu įvairių renginių ir švenčių progomis.
	6. Organizuoja savivaldybės administracijos pastatų, patalpų ir teritorijų apsaugą.
	7. Organizuoja administracijos antspaudų ir spaudų pagaminimą, jų apskaitą ir išdavimą bei sunaikinimą, pildo antspaudų ir spaudų registracijos žurnalą.
	8. Užsako pastato iškabą, informacines rodykles, stendus, durų informacines lenteles.
	9. Organizuoja rajono savivaldybės administracijos lengvųjų tarnybinių automobilių eksploataciją ir remontą, draudimą, kontroliuoja automobilių ridą bei tarnybinio transporto naudojimą.
	10. Organizuoja aptarnaujančio personalo darbą (skaičiuoja valomą plotą, užsako priemones, tikrina patalpų išvalymo kokybę), sudaro jų darbo grafikus.
	11. Organizuoja darbuotojų iškraustymą iš patalpų.
	12. Atlieka ar perduoda reikalingą informaciją dėl viešųjų pirkimų procedūros atlikimo skyriaus vedėjui.
	13. Tvarko skyriaus vedamus pirminius apskaitos dokumentus, reikalingus atliktoms ūkinėms-finansinėms operacijoms pateisinti ir teikia juos skyriaus vedėjui.
	14. Organizuoja rajono savivaldybės administracinių pastatų elektros rodmenų pateikimą per Elektros savitarnos (Manogile.lt) informacinę sistemą.
	15. Rūpinasi rajono savivaldybės administracinių pastatų vandentiekio prietaisų rodmenų pateikimu.
	16. Užtikrina buitinių patalpų tinkamą aprūpinimą higienos priemonėmis ir buitinių patalpų įrangos tinkamą veikimą.
	17. Užtikrina tinkamą įėjimo į pastatus ir patalpas įrengimų (durų automatiniai ir mechaniniai užraktai) techninę būklę, pastatų ir patalpų perdavimą saugoti apsaugos tarnybai.
	18. Organizuoja patalpose esančių baldų ir kito ūkinio inventoriaus smulkius remonto darbus.
	19. Dalyvauja turto inventorizavimo komisijos veikloje, teikia informaciją dėl turto nurašymo, rengia turto perdavimo-priėmimo aktus.
	20. Atsako už išankstinę finansų kontrolę, vykdant prekių ir paslaugų pirkimus.
	21. Vykdo kitus nenuolatinio pobūdžio Bendrojo skyriaus vedėjo pavedimus.

III. ATSAKOMYBĖ IR ATSKAITOMYBĖ
	22. Bendrojo skyriaus ūkvedys atsako už:
	22.1. skyriaus veiklos nuostatuose ir šiame pareigybės aprašyme nustatytų funkcijų bei užduočių neatlikimą ar netinkamą atlikimą;
	22.2. rajono savivaldybės administracijos darbo tvarkos taisyklių nesilaikymą, darbuotojų saugos ir sveikatos reikalavimų nesilaikymą;
	22.3. žalą, padarytą dėl savo kaltės ar neatsargumo.
	23. Bendrojo skyriaus ūkvedys tiesiogiai pavaldus Bendrojo skyriaus vedėjui. 

